paragraph_text: 230px|mini|lijevo|Lou Andreas-Salomé, Friedrich Nietzsche i Paul Rée. Lou Salomé bila je fascinacija za najveće mislioce muškoga spola njenog vremena iako nije pripala nijednome od njih. U 21. godini srela je Friedricha Nietzschea koji je tada imao 38 i koji s njom 1882. godine doživljava romancu na platonskoj razini. Isto oduševljenje dijelio je i Paul Rée, filozof židovskoga porijekla koji joj je predlagao i brak. Ljubav troje intelektualaca ostaje ipak platonska. Pasionirana je hinduizmom. Slaboga je zdravlja i zbog toga često putuje u Italiju. Lou i Nietzsche provest će mnogo vremena u raspravi o filozofiji. Nietzsche vidi u Lou vrlo talentiranu djevojku, ali koja u isto vrijeme ima i težak karakter. Naposljetku je Elizabeth Nietzsche, sestra filozofa udaljila Lou od svoga brata koji joj je to zamjerio. Nietzsche zbog toga pada u depresiju i piše svoje poznato djelo "Tako je govorio Zaratustra".